AARHUS: Gellerupplanen i Aarhus kan blive rollemodel for at ombygge socialt udsatte områder. Men det tager en snes år.

Det siger Keld Albrechtsen, som er formand for Brabrand Boligforening.

Det afgørende er at lave en samlet indsats socialt, økonomisk, arkitektonisk og politimæssigt.

- Vi laver alle tingene på én gang. Vi har nu brugt ti år. Og vi kommer til at bruge ti år mere. Man skal ikke tro, at man med en patentløsning kan løse alle problemer i alle områder på to år, mener Keld Albrechtsen.